### Beslutning

Godkendt.

### Sagsfremstilling

## Resume og sagens baggrund

Teknik- og Miljøudvalget besluttede på møde den 22. august 2022 at igangsætte planlægningen for et Power-to-X-anlæg (brintanlæg) ved vindmøllerne ved [adresse]. Administrationen fremlægger her Forslag til tillæg nr. 5 til [adresse] 2021-2032 og Forslag til Lokalplan nr. 582 for et teknisk anlæg ved [adresse] med henblik på Kommunalbestyrelsens godkendelse af planforslagene til offentlig høring.

## Indstillinger

Direktøren indstiller, at

1. Forslag til Tillæg nr. 5 til [adresse] 2021-2032 godkendes til offentlig fremlæggelse i 4 uger.
2. Forslag til Lokalplan nr. 582 for teknisk anlæg ved [adresse] godkendes til offentlig fremlæggelse i 4 uger.
3. Vurderingen om, at der ikke skal gennemføres en miljøvurdering af planforslagene, offentliggøres med klagefrist på 4 uger.
4. Administrationen bemyndiges til at foretage nødvendige redaktionelle ændringer til planforslaget forinden offentlig bekendtgørelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Administrationen fremlægger hhv. Forslag til Tillæg nr. 5 til [adresse] 2021-2032 og Forslag til Lokalplan nr. 582 for teknisk anlæg ved [adresse] (Bilag 1) samt miljøscreening (Bilag 2).

*Kommuneplantillægget*Forslag til Kommuneplantillæg nr. 5 har til formål at udvide den eksisterende planramme H3.T03 for vindmøllerne ved [adresse] (Johanne Frandsen) til også at omfatte et teknisk anlæg i form af et PtX-anlæg. Administrationen vurderer det hensigtsmæssigt, at rammeområdet omfatter begge anlæg, idet PtX-anlægget modtager energi fra vindmøllerne, og de to anlæg dermed er relateret til hinanden.

Benny Knudsen udvides til at indeholde en del af matr. nr. 7a, [adresse], [adresse], på [adresse], Ivan Carlsen.

Forslag til Kommuneplantillæg nr. 5 ændrer ikke på retningslinjer i [adresse] 2021-2032.

Rammebestemmelser for H3.T03 suppleres med bestemmelser, som er møntet på PtX-anlægget. Bestemmelserne fastsætter bl.a. bebyggelsesforhold og miljøklasse for anlægget samt bestemmelser om infrastruktur og beplantning.

Der indgår bl.a. bestemmelser om at bevare og supplere en eksisterende beplantning ud fra et landskabshensyn og et naturhensyn, da det er væsentligt at indpasse anlægget i det åbne land samt bevare og til dels erstatte en økologisk forbindelse. Den økologiske forbindelse, som påvirkes af anlægget, er en del af Grønt Danmarkskort, som er en national interesse i kommuneplanlægningen. [adresse] 2021-2032 angiver under retningslinje nr. 4.9.13, at:

* *”Inden for de ØKOLOGISKE FORBINDELSER må der ikke ske byudvikling eller anlægges veje og tekniske anlæg, hvis dyr og planters spredningsmuligheder forringes. Er det ikke muligt at placere byudvikling og anlæg af veje og tekniske anlæg uden for økologiske forbindelser, skal der indtænkes anlæg som faunapassager og/eller erstatningsbiotoper i det konkrete projekt for fortsat at sikre dyr og planters spredningsmuligheder.”*

For at sikre, at de økologiske forbindelser ikke forringes, er det aftalt mellem Kalundborg Kommune, bygherrer og dennes rådgiver samt grundejer, at der skal etableres en beplantning syd for rammeområdet der kan forbinde en økologisk forbindelse ved rammeområdet og en økologisk forbindelse langs vandløbet Råmoseløb. Den nye beplantning vil blive sikret gennem en deklaration.

Dele af området for Ptx-anlægget ligger indenfor en arealreservation til et planlagt trafikanlæg, som fremgår af Kalundborg Kommuneplan 2021-2032 (Udvidelse af Landevej 602, [adresse] - Bromølle samt [adresse] - [adresse]). Det er aftalt med rådgiver på vegne af bygherre, at der skal tinglyses en deklaration om, at PtX-anlægget skal nedtages erstatningsfrit, hvis det bliver aktuelt at udvide vejen indenfor PtX-anlæggets levetid.

*Lokalplanforslaget*Formålet med lokalplanen er at gøre det muligt at etablere et PtX-anlæg (brintanlæg) med tilhørende funktioner, samt sikre vejadgang og tilgængelighed til og fra lokalplanområdet, sålden genererede brint kan distribueres. Det er desuden formålet at sikre, at der bevares og anlægges ny beplantning, som medvirker til at anlægget indpasses i landskabet og fungerer som økologisk forbindelse for dyr og natur.

Anlægget har til formål -  i tråd med den nationale strategi for den grønne omstilling - at fremstille hydrogen (brint), ved at udnytte energi genereret af vedvarende energikilder som eksempelvis strøm fra vindmøllerne ved [adresse] i umiddelbar nærhed til anlægget.

Lokalplanområdet udlægges til teknisk anlæg. Lokalplanen fastsætter rammerne for anlæggets placering, udformning og adgangsforhold.

*Miljøscreening*Administrationen har gennemført en screening efter lov om miljøvurdering af planer og programmer og af konkrete projekter (VVM), jf. bilag 2. På baggrund af denne screening vurderer administrationen, at lokalplanforslaget ikke vil få væsentlig indvirkning på miljøet, og der således ikke skal udarbejdes miljørapport. Afgørelsen begrundes med at lokalplanen tager hensyn til områdets særegne landskabskarakter og Grønt Danmarkskort ved at bevare eksisterende beplantning samt supplere denne med hjemmehørende plantearter.

*Det videre forløb*Godkendes planforslagene vil de blive fremlagt i offentlig høring i 4 uger. Herefter vil eventuelle bemærkninger mv. blive behandlet og/eller indarbejdet, og det forventes, at planforslagene kan fremlægges til endelig godkendelse i april 2023.

## Økonomiske konsekvenser

Ingen.

### Sagens forløb

05-01-2023 Teknik- og Miljøudvalget
Anbefales.
18-01-2023 Økonomiudvalget
Anbefales.